**Тема 8: ЗАДБАЛАНСОВО ОТЧИТАНЕ НА СТАТИСТИКАТА НА ФИНАНСИРАНЕ НА РАЗХОДИТЕ ЗА СМЕТКА НА БЕНЕФИЦИЕНТИ, ЕВРОПЕЙСКИЯ СЪЮЗ И ДРУГИ ДОНОРИ ПО СМЕТКИТЕ ОТ ПОДГРУПА 994**

**(МАТЕРИАЛИ ЗА САМОПОДГОТОВКА)**

**Целта на темата** е участниците да се запознаят с нормативните изисквания на национално ниво, със структурираните сметки от Сметкоплана на бюджетните организации в подгрупа 994, както и с коректното им прилагане в счетоводната практика.

**Съдържание на темата:** Представя сеправилното отчитане на статистиката на разходите в съответствие с правилата на финансово отчитане, дадени от Министерството на финансите, като се разглеждат възможните варианти в 2 подтеми:

***Подтема 8.1. Правилен прочит за коректно прилагане на съответните сметки от подгрупа 994;***

***Подтема 8.2. Особености при отчитането***

**Очаквани резултати от обучението:** Познаване на актуалната нормативните изисквания и прилагането им в практиката на счетоводителите Възможност за прилагане на нормативните изисквания и придобиване на умения в пряката дейност на експертите.

С настоящата тема ще разгледаме коректното отчитане на статистиката на финансиране на разходите за сметка на бенефициенти, Европейския съюз и други донори по задбалансовите сметки от подгрупа 994. Ще акцентираме върху:

- правилен прочит за коректно прилагане на съответните сметки от подгрупа 994;

- особености при отчитането;

- обобщение.

С т. 85 от ДДС № 14 от 2013 г., в Сметкоплана на бюджетните организации (СБО) е заложена подгрупа 994 „Статистика за финансиране на разходи за сметка на бенефициенти, Европейския съюз и други донори” , по чиито сметки бюджетната организация-бенефициент ще отразява дела на общината, Европейския съюз и останалите донори при финансирането на разходите и придобиването на активи по програми на Европейския съюз, както и по други международни програми и проекти.

Сметките от подгрупа 994 се кредитират срещу дебитиране на сметка 9989 с припадащата се сума на съответното финансиране (национално, на Европейския съюз и от други донори) в общия размер на разходите (включително и сумите за придобиване на активи).

В определени случаи на корекции, ревизиране на приблизителни оценки и др. е възможно сметките от тази подгрупа да се дебитират.

Сметките от подгрупа 994 Статистика за финансиране на разходи за сметка на бенефициенти, Европейския съюз и други донори се приключват в края на годината в кореспонденция със сметка 9989 Кореспондираща сметка за задбалансови пасиви.

Записванията по тези сметки не е необходимо да се взимат при всеки извършен разход. Те могат да се извършват периодично, като се допускат и приблизителни оценки при изчисляването на относителния дял на съответния източник за финансиране, когато не може да се определи точно.

Следва да се има предвид, че сумата на съответното съфинансиране се изчислява, като заложеният в съответните програми и договори относителен дял (процент) на съответния източник на финансиране се приложи спрямо сумата на извършените за съответния период разходи и придобиване на активи, независимо как са финансирани плащанията до момента (т. 89 от ДДС № 14 от 2013 г.)

Сметка 9940 „Недопустими разходи за сметка на бенефициента” се предвижда да се използва за отчитане на недопустимите разходи, като в зависимост от конкретния случай тази сметка може да се кредитира в кореспонденция с други сметки от подгрупата или със сметка 9989.

По същество недопустимите разходи увеличават относителния дял на националното или осигуреното от бенефициента - бюджетна организация финансиране, тъй като те не се покриват от осигуреното от донорите финансиране (т.90 от ДДС № 14 от 2013 г.).

Сметка 9949 „Финансиране на разходи за сметка на бенефициента” се предвижда да се използва за отчитане на предвиденото в съответните програми и договори финансиране за сметка на бенефициента-бюджетна организация, което се явява извън (или в допълнение на) националното съфинансиране (т.91 от ДДС № 14 от 2013 г.).

Сметките от подгрупа 994 не се прилагат за разпределените и преведени от бюджетна организация средства по международни програми към други бюджетни организации под формата на трансфери (т.92 от ДДС № 14 от 2013 г.).

Сметките от подгрупа 994 се прилагат за всички получени от бюджетните организации средства от Европейския съюз и по други международни програми, включително и когато бюджетните организации получават такива суми (и свързаното с тях национално съфинансиране) под формата на трансфери от други бюджетни организации (т. 93 от ДДС № 14 от 2013 г.).

Предвид наличието на множество донорски програми, както и на различни подходи и начини на администриране на тези средства, изложените по горе общи насоки и принципи за отчитане по сметките от подгрупа 994 е възможно допълнително да бъдат модифицирани или конкретизирани от МФ по отношение на определени програми/проекти и бюджетни организации-бенефициенти/администратори на такива средства (т.94 от ДДС № 14 от 2013 г.).

***Подтема 8.1. Правилен прочит на сметките от подгрупа 994***

9940 Недопустими разходи за сметка на бенефициента (непризнати разходи от УО)

9941Финансиране на разходи за сметка на национално съфинансиране (от ЦБ)

9944 Финансиране на разходи за сметка на средства от Европейския съюз (от фондовете на ЕС)

9945 Финансиране на разходи за сметка на средства от международни организации (по програми от МО)

9946 Финансиране на разходи за сметка на средства от други държави (от държави, които не са членки на ЕС)

9947 Финансиране на разходи за сметка на други донори от чужбина (от физически и юридически лица от чужбина)

9948 Финансиране на разходи за сметка на други донори от страната (от физически и юридически лица от страната)

9949 Финансиране на разходи за сметка на бенефициента (от бюджета на БО)

Обобщението, което правим, е че :

1. По сметките от подгрупа 994 не се отразява предоставено финансиране под формата на заем, а само сумите, които се предоставят безвъзмездно –т. 87 от ДДС № 14 от 2013 г.

2. Преди одобрение на проекта при предварително извършени разходи от бюджета, подгрупа 994 не се води – т. 84 от ДДС № 14 от 2013 г.

3. При одобрен проект и не получено европейско финансиране, но извършване на разходи с бюджетни средства, подгрупа 994 се води само в “СЕС” - т. 88 от ДДС № 14 от 2013 г.

4. При получаване на трансфер от администратора в друг отчетен период вече осчетоводените разходи по сметките от подгрупа 994 не се сторнират и не се завеждат отново –т. 89 от ДДС № 14 от 2013 г.

5. Сметките от подгрупа 994 се прилагат за всички получени от бюджетните организации средства от Европейския съюз и по други международни програми, включително и когато бюджетните организации получават такива суми (и свързаното с тях национално съфинансиране) под формата на трансфери от други бюджетни организации – т. 92 от ДДС № 14 от 2013 г.

***Подтема 8.2. Особености при отчитането***

Особеностите при отчитането ще разгледаме в няколко примера:

**Пример 1:** В случай, че недопустимите разходи са установени в отчетния период, в който приключва проекта.

Проект на бенефициент “х” е за 100 000 лв., от които 80 % са предвидени да се финансират от Европейски съюз (ЕС), 10 % - от други международни организации (МО) и 10 % от бюджета на бенефициента. Към 31 март са извършени разходи от бюджета и придобити активи за 5000 лв.

(През годината текущо с припадащата се сума на съответното финансиране (относителният дял се умножава по обема на разходите към определен период)

Разпределяне на разходите съгласно относителните дялове по договора към 31 март:

Д-т с/ка 9989 Кореспондираща сметка за задбалансови пасиви 5000

К-т с/ка 9944 Финансиране на разходи за сметка на средства от ЕС 4000

К-т с/ка 9945 Финансиране на разходи за сметка на

средства от международни организации 500

К-т с/ка 9949 Финансиране на разходи за сметка на

бенефициента 500

В края на същата година извършените разходи по проекта са за 100 000 лв., но 10 000 лв. след проверка на контролните органи са определени като недопустими и същите остават за сметка на финансиране от бюджета на бенефициента.

Общата сума на финансирането от ЕС и МО по проекта е 90 000 лв., но същата следва да се коригира в посока на намаление с размера на недопустимите разходи 10 000 лв. и остава окончателно 80 000 лв. Съотношението на средствата по източници на финансиране се разпределя както следва:

ЕС: МО: Общо:

По проекта 80000 10000 90000

Отн. дял 88,89% 11,11% 100 %

След корекцията: 71112 8888 80000

Относителен дял на финансирането от ЕС 80 000/90 000 х 100 = 88,89% х 80 000 = 71 112

Относителен дял на финансирането от МО 10 000/90 000 х 100 = 11,11% х 80 000 = 8888

Разпределяне на разходите съгласно относителните дялове, като недопустимите разходи остават за сметка на бенефициента. Приспадат се текущо отчетените през годината:

Д-т с/ка 9989 Кореспондираща сметка за задбалансови

пасиви 95 000

К-т с/ка 9944 Финансиране на разходи за сметка на

средства от Европейския съюз ( 71112 – 4000= 67112 ) 67 112

К-т с/ка 9945 Финансиране на разходи за сметка на

средства от международни организации (8888 – 500 = 8388) 8 388

К-т с/ка 9949 Финансиране на разходи за сметка на

бенефициента (10000 – 500= 9500) 9 500

К-т с/ка 9940 Недопустими разходи за сметка на

бенефициента 10 000

Закриване на сметка 9940 и прехвърляне на сумата по сметка 9949:

Д-т с/ка 9940 Недопустими разходи за сметка на

бенефициента 10 000

К-т с/ка 9949 Финансиране на разходи за сметка на

бенефициента 10 000

В края на годината сметките от подгрупа 994 се приключват чрез сметка 9989 “Кореспондираща сметка за задбалансови пасиви”:

Д-т с/ка 9944 Финансиране на разходи за

сметка на средства от Европейския съюз 71 112

Д-т с/ка 9945 Финансиране на разходи за сметка на

средства от международни организации 8 888

Д-т с/ка 9949 Финансиране на разходи за сметка на

бенефициента 20 000

К-т с/ка 9989 Кореспондираща сметка за

задбалансови пасиви 100 000

**Пример 2:** Разглеждаме случай, в който недопустимите разходи са установени в следващия отчетен период, когато проектът е приключил.

Проект на бенефициент “х” е за 100 000 лв., от които 80 % са предвидени да се финансират от ЕС, 10 % - от други международни организации и 10 % от бюджета на бенефициента. Към 31 март са извършени разходи от бюджета и придобити активи за 5000 лв.

(През годината текущо с припадащата се сума на съответното финансиране (относителният дял се умножава по обема на разходите към определен период)

Разпределяне на разходите съгласно относителните дялове по договора към 31 март:

Д-т с/ка 9989 Кореспондираща сметка за

задбалансови пасиви 5 000

К-т с/ка 9944 Финансиране на разходи за сметка на

средства от Европейския съюз 4 000

К-т с/ка 9945 Финансиране на разходи за сметка на

средства от международни организации 500

К-т с/ка 9949 Финансиране на разходи за сметка на

бенефициента 500

Разпределяне на останалите разходи, като се приспадат се текущо отчетените през годината:

Д-т с/ка 9989 Кореспондираща сметка за задбалансови пасиви 95 000

К-т с/ка 9944 Финансиране на разходи за сметка на

средства от Европейския съюз 76 000

К-т с/ка 9945 Финансиране на разходи за сметка на

средства от международни организации 9 500

К-т с/ка 9949 Финансиране на разходи за сметка на

бенефициента (10000 – 500= 9500) 9 500

Приключване в края на годината:

Д-т с/ка 9944 80 000

Д-т с/ка 9945 10 000

Д-т с/ка 9949 10 000

К-т с/ка 9989 100 000

В следващата година 10 000 лв. след проверка на контролните органи са определени като недопустими и същите остават за сметка на финансиране от бюджета на бенефициента.

Общата сума на финансирането от ЕС и МО по проекта е 90 000 лв., но същата следва да се коригира в посока на намаление с размера на недопустимите разходи 10 000 лв. и остава окончателно 80 000 лв.

**ЕС: МО: Общо:**

По проекта 80000 10000 90000

Отн. дял 88,89% 11,11% 100 %

След корекцията: 71112 8888 80000

Относителен дял на финансирането от ЕС 80 000/90 000 х 100 = 88,89% х 80 000= 71 112

Относителен дял на финансирането от МО 10 000/90 000 х 100 = 11,11% х 80000 = 8 888

Недопустими разходи за 10 000 лв. в следващия отчетен период в отчетна група “СЕС”:

Д-т с/ка 9944/ 8888

Д-т с/ка 9945/ 1112

К-т с/ка 9940 10000

Закриване на сметка 9940 и прехвърляне на сумата по сметка 9949:

Д-т с/ка 9940/ К-т с/ка 9949 10 000

***Допълнение:*** т. 85 от ДДС № 14 от 2013 г.

Сметките от подгрупа 994 се кредитират срещу дебитиране на сметка 9989 с припадащата се сума на съответното финансиране (национално, на Европейския съюз и от други донори) в общия размер на разходите (включително и сумите за придобиване на активи). В определени случаи на корекции, ревизиране на приблизителни оценки и др. е възможно сметките от тази подгрупа да се дебитират.

т. 89 от ДДС № 14 от 2014 г.: Сметка 9940 „Недопустими разходи за сметка на бенефициента” се предвижда да се използва за отчитане на недопустимите разходи, като в зависимост от конкретния случай, тази сметка може да се кредитира в кореспонденция с други сметки от подгрупата или със сметка 9989.

Приключване на сметките от подгрупа 994 в края на годината:

Дт ска 9989 10 000

К-т с/ка 9944 8 888

К-т с/ка 9945 1112

Д-т с/ка 9949/ К-т с/ка 9989 10 000

В следващия отчетен период, в който проекта е приключил, но са установени недопустимите разходи в ГФО

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Сметка 9944** | | **Сметка 9945** | | **Сметка 9940** | | **Сметка 9949** | | **Сметка 9989** | |
| **Дт** | **Кт** | **Дт** | **Кт** | **Дт** | **Кт** | **Дт** | **Кт** | **Дт** | **Кт** |
| 8888 |  | 1112 |  |  | 10000 |  |  |  |  |
|  |  |  |  | 10000 |  |  | 10000 |  |  |
|  | 8888 |  | 1112 |  |  |  |  | 10000 |  |
|  |  |  |  |  |  | 10000 |  |  | 10000 |
| х | х | х | х | х | х | х | х | х | х |

Рекапитулация на сметките общо за 2-та отчетни периоди - обороти и салда по пример 2:

Сметка 9944 – К-т: 4000 + 76000 = 80 000

Д-т: 8 888

Салдо: 71 112

Сметка 9945 – К-т: 10 000

Д-т: 1 112

Салдо: 8 888

Сметка 9949 – К-т: 10 000 + 10 000 = 20 000

***О Б Щ О по проекта***: ***100 000***